Ministan Buhari ta lashe kujerar dan majalisar tarayya a Yobe ▷ Legit.ng
Ministan Buhari ta lashe kujerar dan majalisar tarayya a Yobe
a year ago 7534 views by Muhammad Auwal
Hukumar zabe mai zaman kanta, INEC, ta sanar da sunan wata minista a gwamnatin shugaban kasa Muhammadu Buhari, matar tsohon gwamnan jahar Yobe, kuma matar Sanata, a matsayin wanda ta lashe zaben kujerar majalisar tarayya ta mazabar Damaturu/Tarmuwa.
Legit.ng ta ruwaito wannan ba wata bace illa Hajiya Hadiza Bukar Abba, karamar tsohuwar ministan harkokin kasashen waje a gwamnatin Buhari, kuma uwargidar tsohon gwamnan jahar Yobe, Sanata Bukar Abba Ibrahim.
KU KARANTA: Yan bindiga sun yi ma yayan jam’iyyar APC kwantan bauna, sun kashe 5
Baturen zabe na hukumar INEC, Farfesa Maimuna Waziri ta jami’ar gwamnatin tarayya na Gashua ce ta sanar da sakamakon zaben a ranar Lahadi, 24 ga watan Feburairu a cibiyar tattara alkalumman sakamakon zaben dake garin Damuturu.
Farfesa Waziri ta bayyana cewa Khadija Bukar ta jam’iyyar APC ce ta lashe zaben da kuri’u dubu saba’in da takwas da dari tara da hamsin da uku, 78, 953, iyayin da Alhaji Habu Babayo na jam’iyyar PDP ke binta a baya da kuri’u dubu goma da dari biyar da takwas, 10, 508.
A gaban dukkanin wakilan jam’iyyar PDP da na APC aka sanar da sakamakon zaben, sa’annan dukkaninsu sun rattafa hannu akan sakamakon zaben, wanda hakan ya nuna sun amince da sahihancin sakamakon zaben.
Idan za’a tuna Khadija Bukar ta fafata a zaben fidda gwani ne da babban mijinta, Ibrahim Bukar Abba, inda ta lallasashi a zaben na fidda gwani da kuri’u masu yawa, dama dai daga majalisa Buhari ya daukota ya nadata minista, a yanzu ta koma.
Ita dai Khadija yar gatace a siyasance, duba da cewa Mijinta Bukar Abba ya taba zama gwamnan jahar Yobe na tsawon shekaru goma, kuma a yanzu Sanata ne mai barin gado, mahaifinta Ibrahim Waziri babban dan siyasa ne a jamhuriya ta biyu, kakanta kuma Sir Kashim Ibrahim tsohon gwamnan Arewa a zamanin Sardauna.
4 hours ago 47898 views
5 hours ago 630555 views
28 minutes ago 22904 views
28 minutes ago 9598 views
59 minutes ago 1725 views
22 minutes ago 1810 views
2 hours ago 5729 views
Fitaccen Sanata Dino Melaye ya zarce a kan kujerar sa